
a hopi tempo, for di tempo cu nos a mucha, a scucha 
storianan ficticio na scol of cualkier otro caminda y 


un di nan sin duda, ta e storia cu e Spañonan cu a pone 
pia riba pida baranca aki miles di aña pasa, lo a gaña nos 
antepasadonan Indjan, dor di cambia spiel pa oro. 


Un storia pa hari, un storia cu a pasa di generacion pa 
generacion pero cu a bira realidad ora di presenta algo cu 
realmente no ta basa riba berdad y cu ta dificil pa kere. 


E siman aki e storia aki a bolbe drenta cabes di hopi hende, 
ora cu Prome Minister a prepara otro scenario politico pa 
otro di su actuacionnan ora cu el a informa cu e ta bulando 
pa Hulanda pa reuni cu Secretario di Estado Alexandra van 
Huffelen, relaciona cu entrega di e 5% di reduccion salarial 
na trahadonan. 


Un reunion cu realmente no tabatin sentido y cu tampoco 
lo mester a biaha pa Hulanda pa papia cu van Huffelen, 
algo cu e por a haci prome cu el a bula bay Hulanda via di 
sistemanan moderno di awendia. 


Prome Minister Evelyn Wever Croes a sinti cu ta dificil pa 
bolbe enfrenta sindicatonan di trahadonan di gobierno, cu 
otro fracaso, cu otro promesa di drecha cos cu su gobierno 
mes a daña, pa di tantisimo bes. 


E tabata na altura cu gobierno y parlamento Hulandes ta 
den reces y cu no por tuma ningun decision, mas ainda ora 
cu RMR den su ultimo session a informa gabinete Wever 
Croes cu e no mag di paga e 5% aki bek prome cu e cumpli 
cu palabracionnan haci di basta tempo. 


Awor den un estilo di un conquistado, e lider di MEP a 
anuncia cu su gobierno ta paga tog e 5% manera cu su 
persona y su minister di financia, Xiomara Maduro, a bisa 
e sindicatonan cu nan lo haci. 


Ayera trahadonan publico a haya e pago aki, algun alivia, 
otronan decepciona ya cu no ta tur hende a ricibi e placa 


Trahado cu entrega 20 mil lo no sinti 


e gran logro di Prome Minister 


aki ainda diabierna merdia mientras cu realmente 
ora cu papia cu trahadonan publico, e alegria ta 
limita ya cu ricibiendo e 5% aki bek. 


E suma cu nan a ricibi ayera riba nan salario cu ta 
representa e 5% cu gobierno a kita inhustamente 
for di nan, uzando un expresion Hulandes, “in schril 
contrast met de waarheid” ya cu ta dificil pa bira 
contento cu ta ricibi un pago di entre 500 of mas 
florin, mientras cu for di momento cu gobierno a 
impone e medida aki, e trahado ya a perde mas cu 
15 mil florin na salario. 


No ta wega, en realidad ta ayera cu e pago aki, hopi 
trahado ta realisa cu loke nan a perde cu e medida 
di gabinete Wever Croes, ta algo monstruoso cu 
loke nan ta bay ricibi bek awor ya cu tin trahadonan 
di gobierno cu a perde sumanan cu ta varia entre 
15 mil pa 25 mil florin den ultimo dos aña y nan 
no sa con pa sinti cu e 5% aki cu nan a ricibi ayera. 


Pa hopi e unico forma cu gobierno por drecha e 
situacion aki, ta dor di paga trahadonan publico cu 
forsa retroactivo loke a wordo kita inhustamente 
for di nan, ya cu ta bou di un pretexto falso gobierno 
a impone e medida aki cu awe tin e trahadonan 
perhudica y cu menos salario. 

iabierna mainta rond di 04:00 Wardacosta a detecta 
movecion sospechoso di un boto riba lama cu tabata 


rumbo pa Aruba. 


Mesora a dirigi e Metal Shark di Aruba riba e boto. Hunto cu 
Metal Shark, helicopter di wardacosta tambe a sali pa asisti. 
Despues di un persecucion extenso, y tironan di advertencia, 
metalshark ta logra intercepta e boto. Abordo tabatin 5 
homber di cual 2 ta nacionalidad Venezolano, 2 Dominicano 
y un Colombiano. Riba e boto tabatin diferente bulto di droga 
cual despues di investigacion a resulta di ta pisa mas o menos 
400 kilo. 


E droga a wordo confisca y e 5 personanan a wordo deteni y 
traslada pa departamento di Crimen Organisa pendiente di 
mas investigacion. E droga a wordo destrui di biaha. 


Esaki no ta prome cargamento cu a wordo confisca den e area 
di Caribe e siman aki. 


Menos cu un siman pasa un speedboat cargando mas cu 800 
liber di cocaina cu un balor di 13 miyon a wordo confisca door 
di Marina den Caribe. A atrapa nan net un poco pafo di costa 
di Barranquilla, Colombia. Na momento cu Marina Colombiano 
tabata yegando cerca, a mira e tripulantenan ta tira saco den 
lama. A recupera 16 bulto cu tabatin mas cu 400 pakete chikito. 
A detene tres Jamaiquino y un Venezolano. 


Riba black market e droga aki tin un balor di 13 miyon dollar. 


Hunto cu e articulo tin potret tambe di e droga confisca na 
costa di Colombia. 


Wardacosta ta intercepta mas cu 400 
Wardacosta ta intercepta mas cu 400 
kilo di droga balora na 13 miyon dollar 
kilo di droga balora na 13 miyon dollar 

ia 20 di juli, 2022, minister 
Ursell Arends a reuni cu 


trahadornan di Serlimar na 
dump di Parkietenbos. Den 
presencia di team di maneho, 
representante 
di 
raad 
van 


toezicht, 
representante 
di 


sindicato, y e trahadornan a 
scucha e preocupacionnan cu e 
trahadornan a expresa encuanto 
nan posicion laboral despues di 
ciere di dump, plania pa fin di 
aña 2022. 


Entre otro e trahadonan a 
comparti nan miedo cu cierre di 
dump ta nifica perde trabou, algo 
cu minister Arends a informa no 
ta corecto. 


Aki ta splica cu “ciere di dump” 
ta nifica cu lo redirigi tur 
desperdicio, y asina no lo benta 
nada mas riba Parkietenbos. 
Riba e tereno di Parkietenbos, 
e intencion ta pa tapa e sero, y 
ariba di esey instala panelnan 
solar. Minister a splica tambe cu 
e proposito di Parkietenbos den 
su totalidad ta encera cu ta crea 
oportunidadnan pa bira mas 
fuerte den su tarea principal di 


Minister Arends den dialogo cu trahadonan di Parkietenbos: 
Cierre di dump no ta nifica perdida di trabou 


coleccion di desperdicio. 


Minister ta refuta e posicion di tin e intencion 
pa laga e trahadonan di e dump riba caya. Di su 
banda desde cu el a asumi su responsibilidad 
como minister el a hinca tur su empeño pa 
rescata e compania nacional cu ta practicamente 
bancarota. 


Durante e reunion a duna un splicacion na tur 
presente riba e plan y maneho di desperdicio cu 
lo ta uno moderno cu ahustacionnan necesario. 
E meta ta pa redirigi mas hopi desperdicio 
posibel pa nan no yega ningun landfill y asina 
stimula un economia circular. 


“Nos mester compronde, cu e bom di 
Parkietenbos a rementa hopi tempo caba. Como 
minister, como pueblo, como pais, nos tur mester 
asumi nos responsabilidad y tin un actitud habri 
pa e cambionan necesario.” 

rubahuis como institucion ta trahando duro pa tin su posicion 
fuerte bek den comunidad Hulandes. Den cuadro di esaki, 


lo tin un plan den cual tur trahado di Arubahuis lo tin un rol den 
dje, incluyendo director y Minister Plenipotenciario Interino señor 
Ady Thijsen. E meta ta cu como ekipo/hunto lo mester percura pa 
mustra cu Arubahuis tey como institucion na Hulanda semper pa 
nos Arubianonan y alabes cu tin un rol den comundad Hulandes, 
Minister Thijsen a bisa. 


Minister Plenipontenciario Interino Ady Thijsen 
Minister Plenipontenciario Interino Ady Thijsen 


Lo percura cu Arubahuis tin presencia 


bek den comunidad Hulandes 


Minister Thijsen a splica cu desde cu el 
a yega Hulanda, e tabata den contacto 
cu diferente gremio, y a ripara cu tin e 
sentimento cu Arubahuis mester tin un 
rol fuerte y visibel, cual Minister Thijsen 
ta ful di acuerdo cu ne. 


Pues, algo hopi importante ta pa 
percura pa Arubahuis tin su rol bek den 
e comunidad Hulandes. “Si nos wak bon 
tur loke ta pasando rond mundo manera 
efecto y daño causa pa Covid, y awo 
tambe e guerra na Ukraina. Tur esaki tin 
efecto riba region Caribense, Hulanda y 
otro paisnan Europeo. Eynan mi ta kere 
cu e rol di nos ta grandi aki na Hulanda, “ 
Minister Thijsen a expresa. 


Gobierno di Aruba y Parlamento di Aruba 
tin contacto cu e Gobierno y Parlamento 
na Hulanda, pero Arubahuis cu ta situa 
na Hulanda, su relacion tambe ta hopi 
importante. E relacion cu Arubahuis 
tin ta amplio esta tin contacto cu 
Gemeente, Provinciale Staten, Algemene 
Rekenkamer, Eerste kamer, Tweede 
kamer, Koninkrijksregerig, Europese Unie 
y tambe sin falta comercio cu ta hopi 
importante, y diferente fundacion cu 
tambe ta importante na Hulanda. 


Por ultimo, Minister Thijsen a expresa 
cu tin hopi trabou pa haci, y ta bezig 
tambe cu e proceso pa renoba e edificio 
di Arubahuis. No obstante esaki, ta sinti 
cu ta riba e caminda corecto y cu ta bay 
logra varios cos den e tres añanan cu ta 
bay bin. 

iahuebs den conferencia di prensa di gobierno Minister 
di Salud Publico sr. Dangui Oduber a papia riba e tema 


di e Landspakket di cuido cu ta e parti F3. Esaki ta un di e 
instruccion di Hulanda pa Aruba por a ricibi e financiamento 
durante e pandemia. Minister Oduber a señala na varios 
ocasion cu gobierno nunca tabata di acuerdo pa corta 60 
miyon florin pa aña den cuido y vooral den un pandemia. 


Durante e conferencia di prensa e mandatario a splica 
amplio e trayectorio cu e Landspakket F3 a trece cune. Pa e 
ultimo añanan esaki tabata un tema di discusion con ta bay 
purba cumpli cu instruccion di Hulanda pa reduci gastonan 
den cuido cu 60 miyon. Minister Oduber a bisa semper cu 
si mester introduci un eigen bijdrage esaki mester bai man 
den man cu un vangnet pa proteha tur e personanan cu ta 
vulnerabel na Aruba. Pero CAFT no tabata di acuerdo cu e 
proposicion aki, den nan opinion e grupo aki ta demaciado 
amplio y lo costa pais Aruba miyones di florin. 


Como cu minister Oduber a dicidi pa no introduci e 
eigen bijdrage aunke fraccion di AVP si tawata tin deseo 
pa haci esaki, mester a busca otro alternativa pa logra 
reduci gastonan. A haya un otro alternativa pa sustitui e 
introduccion di e eigen bijdrage. 


Den e rapport di professor Hubben y Batenburg (BC Zorg) 
tin diferente recomedacionnan importante con pa baha 
e gastonan door di traha mas eficiente y efectivo. Un di e 
partinan importante ta e aliansa cu a keda forma entre e 
hospitalnan den region. 


Den luna di juni 2022 a formalisa e establecimento di e 
“Dutch Caribbean Hospital Alliance” (DCHA) y a aproba 
cierto proyecto pa cuminsa cu e cooperacion. E intencion pa 
asina e hospitalnan por traha na un manera mas estrecho cu 
otro pa asina por brinda un miho cuido. E aliansa aki lo bay 
haci comprasnan di remedi en conhunto pa asina haya un 
prijs mas faborabel. Aruba ta kere den cooperacion mutuo y 
p’esey tambe a bay di acuerdo cu esaki. E cooperacion sigur 
lo yuda Aruba. 


Un di e puntonan di negociacion importante di e “Dutch 


Minister Dangui Oduber ta enfatisa 


cu no ta introduci contribucion propio 


Caribbean Hospital Alliance” ta cu Aruba ta 
keda liber pa manda pashentnan na otro 
paisnan si acaso e prijsnan ta mas faborabel. 
Minister Oduber a duna di conoce cu pa aña 
AZV ta gasta 30 miyon florin na remedi, esaki ta 
un gasto hopi substancial. P’esey ta bay reduci 
e gasto aki en bes di bin cu un introduccion di 
un eigen bijdrage. Segun e mandatario locual 
ta bay spaar na esaki ta casi 2 biaha mas hopi 
cu e eigen bijdrage lo bay spaar. 


Minister Oduber a haci tur locual ta posibel pa 
no pone un peso extra riba lomba di pueblo. E 
no ta facil pa cumpli cu instruccion di Den Haag 
pa reduci gasto cu 60 miyon florin den cuido y 
e no tabata algo cu gobierno tabata di acuerdo 
cu ne pero mas bien no tawata tin opcion na e 
momentonan ey. 


Pueblo por ta sigur cu Minister Dangui Oduber 
ta sigui haci su maximo esfuerso pa mantene 
un cuido eficiente y efectivo, pa garantisa cu 
e cuido cu nos ta brinda na nos ciudadanonan 
ta keda uno di calidad, sostenibel, accesibel y 
pagabel. 

abinete Wever Croes a wanta ehecucion di e medida aki den 
porta di eleccion na 2021 pero ayera Minister di Salubridad, 


Dangui Oduber a informa pueblo cu introduccion di lista positivo 
di remedi, ta bira realidad dia prome di october proximo. 


Esaki ta nifica cu varios remedi cu normalmente pashentnan 
tabata haya y no mester paga pa esaki, awo lo tin cu saca placa pa 
cubri e remedinan aki, si e tin necesidad pa esakinan. 


Minister Oduber cu algun siman atras a mustra cu e lista positivo 
aki lo no drenta na vigor pa e aña aki mas, awor a bin dilanti y 
anuncia e cambio di ley cu ta haci esaki un hecho caminda 
entrante prome di october 2022, lo introduci e lista positivo aki 
cu ta contene varios remedi cu AZV lo no cubri mas y a keda na e 
persona cu tin mester di e remedinan riba e lista aki, tin cu paga 
pa asina e por uza nan. 


Esaki ta un di e medidanan acorda entre Hulanda y gabinete 
Wever Croes pa loke ta reduccion di gastonan den cuido medico 
cu CAft ta haya cu ta hopi halto y ta un plan acorda entre Prome 
Minister y gobierno Hulandes pero cu nunca gobierno di Aruba 
kier a ehecuta mescos cu cantidad di otro palabracionnan haci. 


Durante di su presentacion ta menciona como ehempel un solo 
remedi, cu ta e famoso pilder Paracetamol cu awor tur hende tin 
cu paga pa haya esaki despues di tanto aña cu AZV tabata cubri e 
gasto aki. 


CAft den su ultimo rapportnan constantemente a menciona 
cu gabinete Wever Croes lo no cumpli cu loke a wordo palabra 
y acorda, esta cu pa 2022 caba gobierno lo mester a reduci su 
aporte na gasto medico cu AZV cu e suma di 5 miyon pa luna y 60 
miyon pa henter un aña. 


Na varios ocasion e propio Minister Oduber a informa CAft cu lo 
no logra di cumpli cu e metanan aki pero awor ta bin resulta cu 
tog lo bay na introduci e medidanan den AZV cu a wordo cancela 
pa motibo di interes politico durante di campaña electoral aña 
pasa. 


Recientemente CAft mes a menciona cu e medidanan den cuido 
medico mester drenta na vigor dia prome di januari 2023 loke 
a pone cu e anuncio di Minister Oduber ayera a causa cierto 
strañesa ya cu anteriormente ta e propio mandatario aki a mustra 
cu Aruba lo por cumpli cu e palabracion di reduccion di gastonan 
den cuido medico cu 60 miyon pa 2022. 


Lista positivo di remedi ta bira 


realidad toch riba prome di october 



EXECUTORIALE VERKOOP 


Ten overstaan van notaris mr Chamila Agnella Tromp of 
haar waarnemer zal op DONDERDAG 25 AUGUSTUS 
2022 om 10:00 uur 's-morgens bij de Kamer van 
Koophandel (Auditorium) aan de L.G. Smith Boulevard 
10, Oranjestad, Aruba, in één zitting bij opbod en afslag in 
het openbaar worden verkocht, ex artikel 3:268 van het 
Burgerlijk Wetboek van Aruba: 


1. 
DE LA SALLESTRAAT 7 


een woonhuis staande op een perceel eigendomsgrond 
groot 520 m2 gelegen aan De La Sallestraat in Aruba, 
kadastraal bekend als Eerste Afdeling Sectie E 
nummer 534. 
richtprijs: Afl. 450.000,-- 


2. J.G. EMANSTRAAT 90 


een 
winkelpand 
staande 
op 
een 
perceel 


eigendomsgrond groot 208 m2 gelegen aan de J.G. 
Emanstraat in Aruba, kadastraal bekend als Eerste 
Afdeling Sectie A nummer 152, als mede op een 
perceel eigendomsgrond groot 427 m2 gelegen aan de 
J.G. Emanstraat in Aruba, kadastraal bekend als 
Eerste Afdeling Sectie A nummer 153. 
richtprijs: Afl. 375.000,-- 
- Een onherroepelijk en onvoorwaardelijk onderhands bod kan worden 
uitgebracht tot en met uiterlijk woensdag 10 augustus 2022 ten kantore 
van NewLeaf Notary of via email auction@newleafaruba.com. Het 
biedingsformulier is zowel op het kantoor van NewLeaf Notary alsmede op 
de website www.newleafaruba.com verkrijgbaar. 
- Iedere bieder is gehouden, zowel bij het uitbrengen van een onderhands 
bod als op de veiling zelf, zich te legitimeren met een geldig paspoort of ID 
en middels een bereidheidsverklaring, een bankgarantie of andere vorm van 
zekerheid aan te tonen aan de Executant in staat te zijn tot nakoming van 
zijn bod en de bijkomende kosten. 
- De Executant behoudt zich het recht voor de executieveiling uit te stellen 
dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden voor 
Executieveilingen (AVVE) en de Bijzondere Veilingvoorwaarden zoals 
vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 

COVID update semanal ta conoce cambio 


Departamento di Salud Publico (DVG) ta informa cu entrante 
dialuna 25 di juli e formato di COVID update semanal lo 
conoce 2 cambio. Prome cambio ta encera un tabel adapta cu 
cifranan di COVID semanal y no acumulativo mas. Esaki debi 
cu na e momentonan aki tin hopi ciudadano cu a haya COVID 
mas cu 1 biaha caba. Di dos cambio ta cu update semanal lo no 
wordo duna mas riba diabierna pero lo cambia pa tur dialuna 
di forma cu update ta encera datos di e siman completo. 


Esaki nifica di diabierna dia 22 di juli lo no tin update di COVID 
pero esaki lo wordo duna dialuna dia 25 di juli y asina lo sigui 
duna update riba tur dialuna. 


Apesar cu casonan di COVID ta stabiel y ta duna indicacion cu 
mayoria ciudadano ta recupera sin mucho complicacion. DVG 
ta recomenda esnan cu no tin nan serie di vacuna di COVID 
pa no keda sin busca esaki. Pa vacuna di COVID por walk-In na 
DVG di dialuna pa diabierna for di 8or pa 12or y 1or pa 4or. 


COVID tey, wak pa bo ta proteha. 


Dienst Besmettelijke Ziekte (DBZ) di Departamento di Salud Publico 
no ta encarga unicamente cu vacuna di COVID pero tambe vacunanan 
manera Gele Koorts, Meningitis, Hepatitis y mas. Na momento cu un 
persona ta bay di biahe sea pa motibo medico, studia of vakantie ta 
hopi importante pa confirma hopi tempran si bo pais di destinacion 
ta exigi uno of mas vacuna pa por drenta e pais. 


Na e momentonan aki Dienst Besmettelijke Ziekte (DBZ) ta 
confrontando e situacion di personanan cu 1 of 2 dia prome cu nan 
biahe ta yama por vacuna. Esaki ta trece stagnacion den e servicio 
y e biahero lo no ta proteha den e prome dianan di su biahe. Tur 
vacuna ta rekeri un averahe di 10 dia despues di a wordo aplica pa e 
por duna e proteccion necesario. Pa e motibo aki cu ta recomenda 
tur persona cu ta pensa di bay biaha den e siguiente siman of lunas 
y mester vacuna pa drenta su destinacion pa haci un cita 3 siman 
prome cu biaha preferibel na admindbz@dvg.aw of yama na 5224239 
of 5224241. 


Pashentnan di AZV cu ta en espera di aprobacion pa biaha y cu lo 
mester vacuna pa biaha, nos ta recomenda nan pa no warda te ora 
cu nan haya aprobacion pero cuminsa cu e proceso pa solicita un cita 
pa vacuna mesora. Pa bay Colombia e vacuna rekeri ta Gele Koorts 
y e vacuna aki ta un solo dosis cu ta dura pa bida largo. Si ta bay 
den region di amazonia ta rekeri mas vacuna. Dus busca bo vacuna 
tempran 


Pa sa cua vacuna cada pais ta rekeri, por consulta e siguiente 
websitenan https://lcr.nl/ 


https://wwwnc.cdc.gov/travel/destinations/list 


Pa mas informacion like nos Facebook page Directie Volksgezondheid 
DVG Aruba, subi nos website www.dvg.aw, yama nos na 5224200 of 
mail nos na servicio@dvg.aw 


Haci bo cita pa cualkier vacuna 


na tempo si bo tal biaha 


COMUNIDAD 



EXECUTORIALE VERKOOP 


Ten overstaan van notaris mr Chamila Agnella Tromp of 
haar waarnemer zal op DONDERDAG 25 AUGUSTUS 
2022 om 10:00 uur 's-morgens bij de Kamer van 
Koophandel (Auditorium) aan de L.G. Smith Boulevard 
10, Oranjestad, Aruba, in één zitting bij opbod en afslag in 
het openbaar worden verkocht, ex artikel 3:268 van het 
Burgerlijk Wetboek van Aruba: 


1. 
KAS PALOMA 
74, 74-A, 74-B, 74-C, 74-D, 74-E, 74-F 


een wooncomplex, staande op het recht van erfpacht 
tot 29 augustus 2051 op twee percelen domeingrond, 
gelegen te Kas Paloma in Aruba: 
a. groot zeshonderd drie en twintig vierkante meter 
(623 m2), kadastraal bekend als Eerste Afdeling Sectie 
S nummer 51, en 
b. groot tweehonderd zes en veertig vierkante meter 
(246 m2), kadastraal bekend als Eerste Afdeling Sectie 
S nummer 169. 
richtprijs: Afl. 365.000,-- 


2. 
PRIMAVERA 225 
een woonhuis staande op het recht van erfpacht tot 18 
januari 2056 op een perceel domeingrond groot 462 
m2 gelegen te Primavera in Aruba, zoals omschreven 
in kadastrale meetbrief nummer 181 van 1995. 
richtprijs: Afl. 285.000,-- 
- Een onherroepelijk en onvoorwaardelijk onderhands bod kan worden 
uitgebracht tot en met uiterlijk woensdag 10 augustus 2022 ten kantore 
van NewLeaf Notary of via email auction@newleafaruba.com. Het 
biedingsformulier is zowel op het kantoor van NewLeaf Notary alsmede op 
de website www.newleafaruba.com verkrijgbaar. 
- Iedere bieder is gehouden, zowel bij het uitbrengen van een onderhands 
bod als op de veiling zelf, zich te legitimeren met een geldig paspoort of ID 
en middels een bereidheidsverklaring, een bankgarantie of andere vorm van 
zekerheid aan te tonen aan de Executant in staat te zijn tot nakoming van 
zijn bod en de bijkomende kosten. 
- De Executant behoudt zich het recht voor de executieveiling uit te stellen 
dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden voor 
Executieveilingen (AVVE) en de Bijzondere Veilingvoorwaarden zoals 
vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 

iahuebs anochi algo pasa di 10’or 
polis y ambulance a sali direccion 


Noord, unda un persona lo a bira 
malo. 


Polis cu a yega na e sitio lo a constata 
cu probablemente lo tawata trata di 
un caso di overdosis. 


Na 
yegada 
di 
ambulance 
e 


Paramediconan a bay paden pa 
controla e persona y a opta pa hibe 
Hospitaal. No ta conoci si ta trata di 
un overdosis di un droga ilicito of 
medicamento. 


COMUNIDAD 


Homber a bira malo: Posibel 


overdose tawata e causa 

Polis ta confisca 
cuchiu di choller 


D 


iahuebs mainta 7.40 polisnan a wordo dirigi pa Bachstraat 
cerca di Kliop caminda lo tin problema c’un choller. 


Na e sitio polisnan ta bin topa c’un conocido di nan, esta e 
homber di inicial P, kende tabata drumi dilanti e oficina di e 
dermatoloog. 


Na e sitio tambe polisnan a haya un tas di e persona aki y 
den esaki a bin haya un cuchiu grandi cual mesor a wordo 
confisca pa e oficialnan di polis y despues a entrega e tas bek 
na e choller y a core for di e sitio. 


Ciudadano ta haya 
huls bou su auto 


U 


n señora a pidi presencia di polis na Hato caminda e lo 
a haya un artefacto cu e kier a entrega na autoridadnan 


policial. 


Na e sitio polisnan ta papia cu e señora denunciante kende 
ta informa polisnan cu mientras cu e tabata cana e mainta ey 
den su cura di cs, el a bin encontra un huls di bala di arma di 
candela cu tabata bou di su auto staciona den su cura. 


El a entrega polisnan esaki y e oficialnan a listra rond den e 
cura di cas y pafo di dje pa mira si lo por tin mas y a confisca 
e huls yh hiba esaki warda. 


SUCESO 


A yega Aruba cu documento falso 
D 


iaranson den careda di 7’or di anochi, un persona latino a 
yega Aruba cu un documento di biahe falso, aparentemente 


e oficialnan di inmigracion a nota cu e visa cu e homber tabata tin 
den su poder lo tabata falso. Mesora a pidi grenspolitie pa atende 
cu e homber aki. 


E homber a keda deteni y transporta cu transportwagen di polis pa 
Warda di Playa y despues di a presenta dilanti sub-fiscal e la wordo 
entrega den man di recherche di playa pa mas investigacion. 


Auto sospechoso cu 
hendenan sospechoso 
D 


iahuebs atardi banda di 6’or un ciudadano ta informa 
central di polis cu tin un auto sospechoso na altura di 


Shiribina u y den cual tabatin cuater homber. 


Segun e denunciante na centralista, e hombernan a baha 
for di e auto y a trata di kita e plachi di number di e auto 
cu ta un Chevrolet Aveo y nan a logra di kita solamente 
un di e plachi. 


Prome cu central por a dirigi un patruya pa e sitio e 
denunciante a bolbe yama pa informa cu e hombernan 
a subi den un auto Toyota Tercel y a bandona e sitio cu 
nan tabata dirigiendo nan mes riba e caminda principal 
di Sta Cruz y el a informa cu su omo a reconoce un di e 
tiponan den e auto. 
Choller ta reda choller 
D 


iahuebs anochi banda di 9.36, central a dirigi un 
patruya pa Fort Zoutman relaciona cu ladronicia y na 


e sitio ta papia cu e denunciante cu ta traha di siguridad 
den e sector ey. 


E oficial di siguridad ta informa polisnan cu un rato prome 
el a nota un homber desconoci pe, tratando di bul a e 
cura di Fort Zoutman pero ora cu esaki a tuma nota di su 
presencia di su persona, el a core bay direccion pariba. 


Polisnan a bay den mesun direccion y na altura di 
KnipOog, nan ta topa cu otro choller di inicial 


F kende ta mustra polisnan cu el a caba di mira colega 
choller di inicial V pasa core bay den direccion pariba. 


Polisnan a busca den bisindario pero no a topa cu e tipo 
sospechoso aki. 

ecientemente Aruba Tourism Authority a reuni cu San 
Nicolas Business Association (SNBA) pa trata diferente 


topico importante pa San Nicolas y turismo. A papia entre 
otro riba diferente proyecto andando cu A.T.A. ta forma 
parti di dje, como tambe proyectonan cu ta na caminda 
relata cu mehoracion di producto y experiencianan na San 
Nicolas, como tambe promocion di San Nicolas. 


Puntonan di enfoke ta inclui branding di San Nicolas, 
restoracion di trapi na Rodger’s Beach y siguiente pasonan 
pa cu esaki, proyectonan di e asina yama “amenities 
committee” cu ta enfoca entre otro riba un atraccion nobo 
na San Nicolas, e oficina di turismo na San Nicolas, Master 
Plan Seroe Colorado, borchinan di informacion y diferente 
eventonan incluyendo e Aruba Art Fair. 


Durante e reunion aki Armando Goedgedrag a splica tambe 


COMUNIDAD 


A.T.A. y San Nicolas Business Association 


enfocando riba desaroyo turistico na San Nicolas 


e idea tras di e mural nobo cu el a pinta, comisiona door 
di A.T.A. Partidonan a keda sumamente satisfecho cu e 
trabao di Armando cu ta sigui duna realse na un centro di 
San Nicolas artistico y cultural, dorna pa diferente mural. 
Pa medio di e Aruba Art Fair, di cual e siguiente edicion lo 
tuma luga na November e aña aki, lo sigui duna atencion 
na e aspecto aki. 


Den e siguiente lunanan lo sigui traha conhuntamente 
cu diferente socio riba proyectonan nobo pa San Nicolas. 
A.T.A. ta spera di por sigui conta cu sosten di comunidad pa 
e proyectonan aki. Lo sigui ta den contacto estrecho cu San 
Nicolas Business Association. 


Diasabra 23 di Juli 2022 

COMUNIDAD 


D 


iaranson ultimo dia 20 di juli 2022, Minister President sra. Evelyn 
Wever-Croes a anuncia cu e luna aki oficialmente Gobierno lo 


debolbe empleadonan publico e 5 % bek. Pa por a logra esaki tawata 
tin diferente condicion den negociacion entre Gobierno di Aruba y 
Hulanda pa por a cuminsa debolbe empleadonan publico, semi-publico 
y fundacion nan placa di recorte riba salario bek. 


Condicionnan di Hulanda 
Palabracion entre Gobierno di Aruba y Hulanda tawata cu Aruba 
mester a presupuesta e suma pa e pago aki cual nan a cumpli cu n’e 
y Parlamento a aproba e ley di presupuesto 2022. Otro codicion ta cu 
Gobierno mester presenta e ley di Normering Topinkomens (LNT) na 
Parlamento. Esaki tuma lugar te cu Parlamento a haci su ronda y a 
sinta cu diferente instituto cu e ley aki ta aplicabel pa nan y a colecta 
tur informacion, feedback y preocupacion cu introduccion di e ley di 
LNT. Parlamento cu base di tur informacion a evalua y nos a presenta 
cambio na e LNT y a pasa e ley aki. Otro condicion di Hulanda tawata cu 
politiconan no ta ricibi nada bek riba e recorte di 25% riba salario, pues 
ni Minister ni Parlamentarionan no a ricibi esaki tampoco. 


Cambionan introduci na e LNT 
Cambio por medio di amienda cu Parlamento a introduci na e LNT ta 
bon funda. Ta dos cambio a wordo introduci na e ley cu ta e periodo di 
transicion di 2 pa 5 aña y e nivel di salario maximo di esnan cu ta traha 
den institutonan semi-Gubernamental y NVnan di Gobierno. E periodo 
di 2 pa 5 aña ta un cambio mas husto pa e empleadonan aki mirando cu 
nan mester adapta nan mes y alabes kier evita un cantidad di casonan 
penal contra Gobierno gastando asina mas placa. Tambe basa riba e 
hecho cu Hulanda mes a aplica un periodo di transicion di 7 aña ora nan 
a pasa e ley di LNT. 
E salario maximo a wordo adapta por medio di amienda aproba pa 
fraccion di MEP y Raiz den Parlamento di e suma di 261 mil pa 329 
mil florin. E suma di 261 mil florin tawata a base di 130% di e salario 
di Minister President di pais Aruba aplicando e recorte di 25% cu tur 
politico a entrega. E recorte riba salario di politiconan ta basa riba e 
ley di voorziening Politieke Ambtsdragers unda ta indica cu e recorte ta 
tijdelijk van aard (temporal). Despues di algo mas di 2 aña aplicando e 
condicion cu e recorte ta temporal, basa riba e hecho cu mayoria sector 
y Aruba completo ta bayendo na su normalidad, y ademas mirando cu 
e ley di LNT ta cuminsa drenta na vigor despues di 2 aña y lo tuma 5 
aña di transicion pa drenta na vigor completo, Parlamento no ta wak 
e necesidad pa aplica 25% di recorte pa stipula e nivel di entrada pa 
Topinkomens. E cambio introduci na e ley di LNT no tin niun impacto 
directo y mas ainda no ta cambia ni mishi cu e principio y meta di e ley. 
Ta e derecho constitucional di Parlamento pa introduci amienda riba ley 
y no a haci cambio sin a haci sondeo profundo. 


Como Parlamentario, basa riba tur e puntonan splica den e comunicado 
aki, ami no ta sinti cu Gobierno di Hulanda por pidi Parlamento di 
Aruba pa cambia e ley di LNT bek. Si Parlamento acepta e ley aplicando 
salario recorta di Minster Presidente, en especial mirando cu un di e 
condicionnan ta cu Politiconan no mag di ricibi nada bek di e 25% di 


Parlamentario Setty Christiaans-Yarzagaray ta 
contento cu Gobierno a debolbe empleadonan 


publico 5% riba nan salario bek 


rercorte salarial, cu e recorte ta un cambio temporal y 
cu ya a transcuri mas cu 2 aña, esaki lo wordo considera 
como un indicasion cu Parlamento mes ta acepta tur 
esaki como e normal nobo pa e sistema di salario di 
politiconan na Aruba? 


Mester bay bek na normalidad 
Ta momento cu pais Aruba tin e derecho di bay bek na 
su normalidad. Apesar cu esaki ta encera cu mester deal 
tambe cu tur e efectonan laga atras door di e crisis causa 
pa e Pandemia. Tin impactonan grandi riba mundo di 
transporte di productonan, scarsedad di productonan, 
cu na su turno tin influencia grandi riba costo di bida. 
Ademas tin mester di espacio pa deal cu e impacto di 
guerra entre Russia y Ucraina cu tin consecuencianan di 
subida drastico di prijs di gasolin na mundo. Aruba cu 
ta importa practicamente tur cos ta wordo afecta y ta 
importa costo di bida di e pais di importacion tambe. 
Si salarionan di tur sector na Aruba bay bek na 
normalidad, esaki ta contribui na e economia di Aruba 
mes. Mas nos tarda pa bay bek na nivel di salarionan 
prome cu Pandemia, mas lo stroba economia di Aruba 
recupera y mas dependiente Aruba ta keda di solamente 
e pilarnan cu por trece e spin off necesario den nos 
economia. 


Parlamentario Setty Christiaans-Yarzagaray ta gradici 
tur 
empleado 
di 
sector 
Gubernamental, 
semi- 


Gubernamental y fundacionnan y Aruba henter cu a 
coopera na un manera of otro pa Aruba por a pasa 
mas miho posibel door di e efectonan di e Pandemia di 
Covid-19. Ban sigui wak padilanti awor con nos por sigui 
contribui na progreso di nos pais. 

COMUNIDAD 


A 


rubahuis como institucion ta trahando duro pa tin su 
posicion fuerte bek den comunidad Hulandes. Den cuadro 


di esaki, lo tin un plan den cual tur trahado di Arubahuis lo tin 
un rol den dje, incluyendo director y Minister Plenipotenciario 
Interino señor Ady Thijsen. E meta ta cu como ekipo/hunto lo 
mester percura pa mustra cu Arubahuis tey como institucion 
na Hulanda semper pa nos Arubianonan y alabes cu tin un rol 
den comundad Hulandes, Minister Thijsen a bisa. 


Minister Thijsen a splica cu desde cu el a yega Hulanda, e 
tabata den contacto cu diferente gremio, y a ripara cu tin e 
sentimento cu Arubahuis mester tin un rol fuerte y visibel, 
cual Minister Thijsen ta ful di acuerdo cu ne. Pues, algo hopi 
importante ta pa percura pa Arubahuis tin su rol bek den e 
comunidad Hulandes. “Si nos wak bon tur loke ta pasando 
rond mundo manera efecto y daño causa pa Covid, y awo 
tambe e guerra na Ukraina. Tur esaki tin efecto riba region 
Caribense, Hulanda y otro paisnan Europeo. Eynan mi ta kere 
cu e rol di nos ta grandi aki na Hulanda, “ Minister Thijsen a 
expresa. 


Gobierno di Aruba y Parlamento di Aruba tin contacto cu 
e Gobierno y Parlamento na Hulanda, pero Arubahuis cu 
ta situa na Hulanda, su relacion tambe ta hopi importante. 
E relacion cu Arubahuis tin ta amplio esta tin contacto cu 
Gemeente, Provinciale Staten, Algemene Rekenkamer, Eerste 
kamer, Tweede kamer, Koninkrijksregerig, Europese Unie y 
tambe sin falta comercio cu ta hopi importante, y diferente 
fundacion cu tambe ta importante na Hulanda. 


Por ultimo, Minister Thijsen a expresa cu tin hopi trabou pa 
haci, y ta bezig tambe cu e proceso pa renoba e edificio di 
Arubahuis. No obstante esaki, ta sinti cu ta riba e caminda 
corecto y cu ta bay logra varios cos den e tres añanan cu ta 
bay bin. 


Minister Plenipontenciario Interino Ady Thijsen 
Lo percura cu arubahuis tin presencia 


bek den comunidad Hulandes 


Diasabra 23 di Juli 2022 

SUCESO 


“ 


A mira autonan core bay cu varios hende aden y a pensa cu ta un 
atraco, luga e hendenan aki tabata alehando di e sitio ora a mira 


candela” 


Diaranson den careda di 11 or y 40 a drenta un informacion cu un 
atraco lo a caba di tuma lugar na Citgo Sasaki. Mesora polis a manda 
un patruya na e sitio pero na yegada nan a topa cu e lugar scur y 
tabata mira candela.bNa e sitio e prome truck di brandweer a pidi pa 
refuerso di un truck di brandweer mas. Hopi lihe a cuminsa evacua 
tur hende cu tabata cerca di e gas station. Polis a ponenan bay 
para basta leu, mirando e peligernan di candela, cerca di tankinan 
gasolin cu ta situa banda di panort. E tankinan ta bou tera cerca di 
unda ta yena tire. Hopi lihe brandweer a logra domina e candela pa 
e no sigui expande. 


Kiko ta pensa cu por a pasa 
E candela mes a cuminsa panort di Optica. Tin hanchi unda ta warda 
cos despues sigui bay nort bo ta haya e otro establecimientonan. Na 
e sitio un fuente cu ta bon na altura a conta cu ta e kashi coriente 
mayor a pega candela, y esaki por a ser ocasiona pa posibel awa cu 
a bay den kashi. 
Por a mira cu e kashi a wordo destrui por completo door di e 
candela. Den e caso aki Elmar tabata e instancia mas importante pa 
a corta e coriente mesora. Den dia lo por tin miho bista cuanto daño 
e esaki a causa, ya a wordo bisa caba cu ta un trabou grandi pa bay 
drecha esaki y sin laga afo cu lo costa miles di florin. Pues tanten cu 
e kashi coriente grandi aki no wordo drecha ningun establecimiento 
lo no por habri, debi cu no tin coriente. Mayoria di e doñonan di e 
negoshinan situa eynan a yega pa pone nan mes na altura di locual 
a sosode. 


Diaranson merdia a sosode un accidente ariba e parkeer plaats 
di un hotel high rise, aki nan te hasta un persona a resulta 
herida. Tabata den careda di 3:20 cu ambulance a yega e 
parkeer plaats, unda e accidente lo a sosode. E persona herida 
tabata ariba suela rondona pa basta hende. 
Segun informacion un vehiculo lo a herida un persona na su 
pia y pa e motibo aki presencia di departamento di trafico y 
departamento di seguro a presenta na e sitio. Paramediconan 
a opta pa transporta e persona pa Hospitaal unda e lo a haya 
tratamento mas avanza. Polis di trafico tambe despues di a 
compila su datonan a sigui su caminda. 


Confusion grandi: Empleadonan di Citgo Sasaki a pensa 


cu tabata atraco y a resulta cu luga tabata na candela 


Persona herida despues di accidente ariba parkeerplaats di hotel 

SPORT 


Inicialmente no tabata intencion di Barcelona pa hiba Memphis Depay 
y Frankie de Jong pa e sesion di preparacion pa e temporada nobo na 
Merca pero na ultimo ora nan a ser inclui den e grupo di hungadonan. 


Awor ta bin resulta cu directiva a ordena Xavi pa hiba e dos Hulandesnan 
caminda e lo tin cu informa nan, cu nan rol den ekipo pa e temporada 
nobo, no ta necesario mas y cu lo ta bon pa nan busca nan rumbo otro 
caminda. 


Principalmente de Jong ta esun cu directiva kier mira bay prome ya cu 
e tin un salario halto cu ta pisa hopi riba e cuenta di Barcelona pero e 
hoben medio campista ainda no kier coopera pa un traspaso, nengando 
pa pasa pa Manchester United cu ta bou direccion awor di e Hulandes, 
Erik ten Hag. 


Depay tin cu costa 20 miyon y ayera a wordo asocia cu dos ekipo di 
Premiere League na Inglatera cu ta Tottenham Hotspurs y e ekipo di 
Nottingham pero ainda e delantero di e seleccion Oranje, ainda no a tuma 
un decision. 


AS ROMA: 


Paris Saintt Germain ainda ta tratando tambe mescos cu Barcelona, di 
deshaci di hungadonan cu nan ta kere no ta necesario pa e proximo 
temporada pero tur e hungadonan aki sin contactonan cu tin duracion di 
un of mas temporada. Un di e hungadonan aki ta e Hulandes Georginio 
Wijnaldum kende e entrenado di AS Roma, Mourinho kier inclui den su 
ekipo. 


Otro nomber di PSG cu ta wordo asocia cu AS Roma ta di e delantero 
Argentino, Mauro Icardi cu tambe a wordo pidi pa bandona e ekipo pero 
e hungado no kier coopera cu ningun cambio na e momentonan aki. 


Icardi di un contract mucho mas caro cu Wijnaldum y a mustra dispuesto 
pa sinta sin haci nada ganando su placa cu haci e ekipo Frances un fabor 
door di bay pa un otro ekipo. 


Fuera di Roma otro dos ekipo mas ta interesa den Icardi cu ta Juventus 
di Turino y tambe e recien promovi Monza pero ambos ekipo ta haya e 
salario di 12 miyon pa aña demasiado placa mientras cu Icardi mes no kier 
scucha mes di reduccion salarial. 


LUIS SUAREZ: 


Ta dos hungado veterano na e momentonan aki, ta tur dia den noticia y ta 
trata aki di e delanteronan Luis Suarez y tambe Ronaldo, ambos buscando 
un ekipo cu ta dispuesto pa firma nan pa e proximo temporada. 


Ronaldo manera ta conoci ainda no a logra di convence ningun ekipo pa 
tuma su gran nomber den servicio mientras cu ainda e ta propiedad di 
Manchester United, mientras cu Luis Suarez ta den mesun situacion cu 
Ronaldo, caminda no tin mucho ekipo cu kier paga e salario grandi cu nan 
ta exigi mientras cu nan edad ta mucho halto caba. 


Ayera a bira conoci cu e ekipo di Nacional di Montevideo, Uruguay, lo a 
haci un oferta na Luis Suarez pa e regresa su pais y hunga un biaha ma 
pa e ekipo den cual el a cuminsa su carera futbolistico pero ainda no ta 
conoci si e delantero Uruguayo lo acepta e oferta aki. 


Suarez kier sigui den futbol Europeo ya cu e kier ta den e seleccion di su 
pais pa e proximo campeonato mundial na luna di November proximo. 


BARCELONA: 


Despues cu pa algun luna caba nomber di e hungado Cesar Azolicueta 
ta wordo asocia cu Barcelona, ayera a drenta informe cu dentro di poco 
e ekipo Catalan lo anuncia e traspaso di e hungado, cu eventualmente lo 
tin cu reemplasa e marcado di puna, Jordi Alba, Esaki despues cu lo tin un 
acuerdo entre Chelsea y Barcelona caminda e ekipo Catalan lo tin cu paga 
5 miyon euro mientras cu Azpilicueta lo firma pa dos temporada. 


Redu di futbol 
Redu di futbol 


Xavi a infoma Depay y de Jong 
Xavi a infoma Depay y de Jong 
cu no tin necesidad di nan mas 
cu no tin necesidad di nan mas 

SPORT 


D 


espues cu a bira conoci cu Juan Soto a nenga un contract oa 15 aña pa 
un balor di 449 miyon dollar, di repiente varios medio di comunicacion 


deportivo a publia salario di otro hungadonan di liga grandi. 


A dividi e grupo di “gran ganadonan” den dos grupo, caminda e prome 
grupo ta e hungadonan cu miho salario pa temporada 2022 y e otro 
grupo e balornan a largo plaso di e contactonan aki. 


E pitcher di New York Mets, Max Scherzer a bira e hungado cu tin 
actualmene e salario di mas halto den ambos liga sigui pa Mike Trout 
di Los Angeles Angels, , Anthony Rendon tambe di Angels, Gerrit Cole di 
New York Yankees y Carlos Correa di Minessoa Twins: 


1. 
Max Scherzer, SP, Mets, $43,333,333 


2. 
Mike Trout, OF, Angels, $37,116,667 


3. 
Anthony Rendon, 3B, Angels, $36,571,429 


4. 
Gerrit Cole, SP, Yankees, $36,000,000 


5. 
Carlos Correa, SS, Twins, $35,100,000 


Pa loke ta salarionan mas grandi firma pa loke ta e total di añanan, tin 
na prome luga Mike Trout di Angels, sigui pa Mookie Bets di Los Angeles 
Dodgers , na di tres luga Francisco Lindor di New York Mets, Fernando 
Tatis Jr di San Diego Padres y Bryce Harper di Philadelphia Phillies. 


1. 
Mike Trout, OF, Angels: $426,000,000 pa 12 aña 


2. 
Mookie Betts, OF, Dodgers: $365,000,000 pa 12 aña 


3. 
Francisco Lindor, SS, Mets: $341,000,000 par 10 aña 


4. 
Fernando Tatis Jr., SS, Padres: $340,000,000 pa 14 aña 


5. 
Bryce Harper, OF, Phillies: $330,000,0000 pa 13 aña 


M 


iguel Angel Lopez, un di e ciclistanan mas popular na e 
momentonan aki, a keda deteni na aeropuerto di Madrid relaciona 


cu investigacion di un caso di droga cu a bin ta tumando luga pa algun 
tempo, conoci como ‘Caso Maynar.’ 


Lopez ta participando den e careda conoci como Vuelta pero su ekipo 
Astana ayera mes a dicidi di pone riba non actief por lo pronto te ora cu 
tin mas claridad den e asunto aki. 


E ciclista Colombiano a biaha pa Madrid pa sigui prepara su mes pa 
e di dos parti di e temporada di Vuelta, competencia cu el a gana na 
2018 y kier a bolbe pasa pa domina e careda aki pero na aeropuerto di 
Madrid, tabatin autoridadnan hudicial Spaño pa motibo cu ta sospecha 
su participacion den e caso Maynar, 


Ya caba nomber di Lopez a cay den e proceso di investigacion aki y el a 
ser menciona como testigo relaciona cu destribucio0n di medicina cu ta 
prohibi na Spaña pero awor su rol a wordo cataloga como sospechoso. 


Si Lopez wordo permiti pa participa den e careda Vuelta ta ser anticipa 
cu e lo aparece den Corte di Caceres caminda e ta wordo involucra 
cu dr Marcos Maynar kende lo ta meti den diferente caso di uzo di 
substancianan prohibi den e mundo deportivo, entre otro uzo di steroids 
anabloe y uzo di EPO cu ta prohibi totalmente. 


Fuera di e acusacionnan dr Maynar a wordo deteni dia 11 di Mei di e 
aña aki bou sospecho di ta meti den traficacion di droga y labamento di 
placa procedente di droga pero mientras tanto dr Maynar a recobra su 
libertad pero e investigacion ta continua den e caso. 


Un representante di e ekipo di Astana a mustra ayera cu nan ta sorprendi 
dor di e incidente aki cu Lopez y na mes momento a mustra cu nan lo no 
bay den detaye riba e caso mes pero si Astana a dicidi di inmediatamente 
suspende Miguel Angel Lopez te ora cu tin mas claridad den e caso serio 
aki. 


Max Scherzer di Mets 
hungado miho paga pa 


temporada 2022 


Ciclista Colombiano 


super strea sospecha pa 


traficacion di droga 

A 


we, 23 di juli, cuminsando 
pa 8’or di anochi, e team cu 


uniform mas original den ekiponan 
di domino, esta TEAM SNOR, lo 
bolbe haci un intento pa haci un 
come back den scenario di domino. 


E arena caminda e encuentro lo 
tuma luga ta e ya mundialmente 
famoso Domino Square Garden 
aya net n’e grens entre Calabas y 
Kudawecha, dilanti e palo di kwihi 
di mal ehempel caminda tur team 
cu haya sota ta busca nan shelter. 
Ultimo tempo, e palo aki a manera 


Team Snor buscando su come back awe! 
Team Snor buscando su come back awe! 


bira Snor su segundo cas. 


E ekipo cu lo haci su gran debut e anochi aki lo 
ta RANGERS DOMINO TEAM, y nan solo meta lo 
ta pa pone Team Snor ‘zing een toontje lager’! 


N’e momentonan aki redaccion no tin mucho 
informacion dje ekipo nobo aki cu lo haci su 
debut diasabra awor den e circuito di domino 
mas cruel di mundo, pero dje tiki info cu a drenta 
aden ta un potret di un uniform sumamente 
colorido y c’un nechi diseño, locual ta implica 
cu e liderazgo dje team tin e cos aki na serio, cu 
bon wowo pa detaye! Ojo con eso, Snor, Ojo! 


Manera ta di custumber, e entrada p’e anochi aki 
lo ta completamente gratis y durante halftime, 
e pasapalonan lo core completamente gratis 
y na ordo manera semper! Pues amantenan 
di top class domino, no perde e oportunidad 
aki diasabra awor 23 di juli pa 8’or di anochi di 
ta testigo dje gran debut di Team Rangers n’e 
unico y mundialmente famoso Domino Square 
Garden aya na Calabas! Yegaaaa! 

uz Raquel Padilla di 35 aña, a haya kemadura na 90% di su 
curpa diasabra ultimo, ora cu el a wordo ataca pa un grupo 


di cuater persona den un parke na Zapopan y su asesinato 
a percura pa rabia caminda e ta biba, ya cu el a alerta 
autoridadnan policial di un posibel atake riba su persona mas 
c’un luna pasa. 


E caso awor ta wordo investiga como un posibel “femicide” 
esta caso caminda un hende muhe ta wordo asesina pa ser 
muhe y na Mexico e tipo di casonan aki a bin ta aumentando 
formalmente caminda autoridadnan a señala cu na 2021, un 
total di 1004 muhe a wordo asesina pa motibo cu nan ta di e 
sexo debil. 


Te ainda no tin indicacion kende e grupo di cuater persona 
envolvi den e asesinato aki lo ta pero testigonan a mira e 
grupo sigui e muhe pa despues nan atake y cende na candela 
cu a bin causa su morto. 


Luz Padilla ta mama di un yiu autista di 11 aña caminda el 
a haya problema c’un homber bisiña, kende a menasa su 
persona di lo kim’e un di e dianan aki, pa motibo cu e yiu di 
e victima a haci hopi desorden tin bes den oranan di anochi. 


Padilla a bay polis pa entrega keho y a informa polisnan cu e 
ta bibando den constante angustia cu algo malo lo bay pasa 
cu su persona pero autoridadnan no a tuma ningun medida. 


E bisiña mes despues cu el a tende cu a kima Luz Padilla, a 
presenta na warda di polis pa clarifica cu e no tin nada di 
haber cu e asesinato aki y el a mustra unda e tabata na 
momento di e crimen cruel aki a tuma luga. 


Segun procurador general Luis Joaquin Mendez, algun testigo 
a declara cu nan a mira tres homber y un muhe ataca Padilla 
den e parke na Zapopan y despues nan a core bandona e sitio 
di crimen. 


Padilla tabata miembro di un grupo di ciudadano cu tabata 
cuida di famianan cu tin un of otro desabilidad y e grupo 
tabata carga e homber di “Yo cuido Mexico”. 


Na luna di Mei ultimo, e victima a pone algun foto riba su 
Twitter account di grafiti cu nan a spuit riba su muraya di cas 
caminda por a lesa cu “mi ta bay kima bo bibo” pero nunca a 
saca afo kende lo por a haci esaki. 


Mama di yiu autista a wordo 


kima bibo na Mexico 


Den ultimo dianan varios grupo cu ta lucha pa derecho 
di hende muhe rond di e pais Mexicano, a organisa 
exigiendo husticia pa Luz Padilla, cuestionando e forma 
con autoridadnan a bin ta neglishando por completo e 
menasa cu tin contra di hendenan muhe den e pais. 


E victima Padilla den pasado ya caba tabata den un relacion 
violento caminda el a wordo agredi na varios ocasion pa su 
pareha pero despues e menasanan contra di su persona a 
continua y esaki a bin termina den un forma cruel. 


Segun testigonan, e cuarteto cu a ataca Padilla a 
maltrat’e prome cu nan a cende su curpa na candela cu 
eventualmente a bin ocasiona su morto. 

ruba Marriott ta yama un caluroso 
bon bini na Chef Andres E. Davila, 


kende a ser apunta como e Chef Ehecutivo 
pa e compleho di Aruba Marriott. Den su 
posicion nobo, Chef Davila ta encarga cu 
lidera e team culinario di e compleho di 
Aruba Marriott, cual ta inclui Aruba Marriot 
Resort & Stellaris Casino, Marriott’s Aruba 
Surf Club y Marriott’s Aruba Ocean Club. 


Davila ta trece cun’e 22 aña di experencia 
den e mundo culinario den su posicion nobo, 
cual ta inclui 11 aña formando parti di e 
famia di Marriott. Prome cu a yama Aruba 
su hogar nobo, Davila a mantene e posicion 
di Chef Ehecutivo na Marriott Beach Resort 
na Grand Cayman, y tambe Chef Ehecutivo 
di JW Marriott Panama, caminda a maneha 
un ekipo di 70 persona cu supervision ariba 
e operacion di diferente restaurant nan cual 
pasa den e proceso di “rebranding” como 
tambe e proceso di apertura y e desaroyo di 
menunan nobo. Prome cu Davila a cuminsa 
su carera cu Marriott, el a cultiva su portfolio 


Andres E. Davila Apunta Como Chef 


Ehecutivo Di E Compleho di Aruba Marriott 


y experencia cu boutique hotels di 
cinco strea y tambe cu compania 
nan di yate prestigioso abarca 
rond di mundo, for di Ecuador pa 
Panama y mas aleu. 


“Mi filosofia culinario ta cu platonan 
nutri a base di e experencianan 
cu un chef a biba” Davila ta bisa. 
“Mi ta hopi afortuna di por a biaha 
rond di mundo, desaroyando mi 
conocimento den diferente specerij, 
cultura y cuminda”. “Mi ta ansioso 
pa traha hunto cu e ekipo asombroso 
di e compleho di Aruba Marriott y 
comparti e conocimento di cual 
mi a acumula durante e añanan di 
experencia y asina asisti nan den 
realisa nan propio estilo y pasion 
pa asina como ekipo nos por keda 
avansa den e mundo culinario.”. 


Davila a studia arte culinario, 
hospitalidad 
y 
turismo 
na 


‘International Buenos Aires Hotel 
& Restaurant School’ na Argentina 
y a realisa su certificacion di 
‘Sommelier’ for di ‘Universidad 
San Francisco de Quito’. Davila 
a competi y gana varios premio 
den competencianan y ferianan 
internacional, manera ‘2017 Truffle 
World Cup’ na Soria, Spaña, e ‘Sial 
Fair’ na Montreal, como tambe 
na ‘#Ecuadoreats Masterclasses’ 
na Toronto, entre otro durante su 
carera. 


Den su posicion nobo, Davila ta 
traha conhuntamente cu Aruba 
Marriott Resort su Sous Chef 
Ehecutivo, Ever de Peña y tambe cu 
e Sous Chef Ehecutivo di Marriott 
Vacations World Wide, Santiago 
Mancini. Hunto, nan ta supervisa 
e ekipo culinario di e compleho. 
Davila ta maneha tur aspecto 
operacional culinario cu ta inclui 
catering pa reunion y evento, como 


tambe e lo supervisa e operacion 
di e 14 restaurant nan ariba e 
compleho cu ta inclui Gelato & Co. 
te na nos restaurant exclusivo ariba 
beach, Atardi. 


E compleho di Aruba Marriott ta 
consisti di 414 camber na Aruba 
Marriott Resort & Stellaris Casino, 
311 camber na Marriott’s Aruba 
Ocean Club, y Marriott’s Aruba 
Surf Club ta conta cu 900 camber. 
E compleho di Aruba Marriott ta 
esun di mas grandi den Caribe den 
terminologia di cantidad di camber 
y empleado. 

iba Diaranson July 20, 2022 Minister 
President di Aruba Minister sra.Evelyn 


Wever-Croes a anuncia cu gobierno di Aruba ta 
paga bek e 5% na ambtenaarnan. Minister President 
a priminti y e la cumpli! Ademas nos por wak con 
nos turismo actualmente ta kibrando recordnan y 
nos entradanan como pais ta subiendo. Tur cos ta 
indicando cu Aruba ta recuperando, aunke ainda 
nos ta den un crisis severo. Riba medionan social 
por a wak un tremendo recepcion di parti di pueblo 
pa cu e decision di nos Minister President Evelyn 
Wever-Croes y Minister Raad. 


E tema aki tabata un debate pa hopi tempo y sigur 
oposicion den su totalidad a campaña contra, 
instiga y sembra descordia riba e tema di 5% aki. 
Nos no por lubida con gabinete Wever-Croes I 
& II a lucha cu tur su forsa durante y despues di 
pandemia, pa mitiga e consecuencianan grandi 
cu esaki a trece cu ne. E efectonan economico y 


Parlamentario Marco Berlis (MEP): 


Minister president a priminti y a 


cumpli: A paga bek e 5%! 


social tabata y ta devastador pa pais Aruba. Asina 
mes gobierno a lora manga y a traha y no a sconde 
pa ningun problema, sino mas bien a haci tur loke 
tabata na alcanse pa por pone Aruba riba pia atrobe. 
Esaki Minister President a haci semper tratando na 
mantene tur hende informa y ta transparente semper. 
Pesey, awor cu nos economia ta recuperando y nos 
ingresonan ta subiendo, gobierno ta haciendo tur 
cos pa draai Aruba bek pa “normalidad.” 


Gabinete Wever Croes II ta un gobierno cu a 
cuminsa goberna den un crisis economico cu 
Mike Eman a laga atras. Asina mes e gobierno a 
confronta e crisis cu determinacion, dunando cara, 
trahando pa pone solucion tras di solucion riba 
mesa, restaurando normalidad bek na Aruba cu 
vision, pasion, determinacion y disciplina. 


Si pueblo desea mas informacion di e articulo 
aki, contact mi na tel: 528-4639 of email mi na: 
marco.berlis@parlamento.aw / Bo parlamentario y 
sirbidor di pueblo na bo ordo semper! 

CAFT riba e ley di LNT ta 
laga coalicion trese cambio 
den e ley. CAFT tin stappel 
di document caminda nan por 
mustra cu tur protocol firma 
cu gobierno no a cumpli cu ni 
un. E pregunta ta e ora pakico 
a firma “COHO” e diabierna 
13 di November 2020. Esaki 
ta pio cu ora bo firma un 
acuerdo pa cumpra un auto y 
bo no ta paga. 


Diabierna cu a pasa Conseho 
di Minister di Reino a bisa 
gobierno bon cla cu nan no 
por kita e 5% y ademas CAFT a manda un conseho 
pa Conseho di Minister di Reino pa duna ministerraad 
di Aruba un aanwijzing paso nada cu nan firma nan 
no ta cumpli. Riba instruccion di gobierno a prepara 
2 payroll. Un cu e 5% y e otro sin e 5%. Ya cu nan a 
mira cu e KB ta nan caminda nan a dicidi 2 dia prome 
cu payday inclui e 5% den e salario paso e siguiente 
stap ta baha gobierno. Gobierno no ta bay warda pa 
nan bay den historia cu henter ministerraad di Aruba ta 
sin poder. Gobierno a dicidi di hasi un damage control. 
Awor nan tin un argumento pa corre campaña cu’ne. 


Nos por mira cu nan ta recohe e cosecha di locual cu 
nan a sembra paso a vota pa leynan di hende cu ta 
contra leynan di Dios. AVP a bin cu e amienda 7 cu 
na caminda a bira e geregistreerd partnerschap dia 8 
di September 2016 y a haya sosten di partido mep awe 
ta den oposicion. Dia 1 di maart 2021 partido mep, 
red, por y avp a vota na fabor di introduccion di e ley 
aki cu parlamentarionan a vota 17 na fabor y 4 contra 
y den mesun luna esta dia 30 di maart 2021 gobierno 
a bay cas. Nos ta den 2022 y ainda no ta bon y kier 
cambie pa matrimonio di mesun sexo cu tin sosten 
mayoritario den nos Parlamento. Durante e rueda di 
prensa unda cu gobierno a anuncia cu nan lo debolbe 
5% na empleadonan publico por a mira nan expresion 
di nan cara unda cu nan tin mas gana di jora cu hari. Un 


POLITICA 


Na luna di November 2020 nos prome-minister 
scondi scondi a biaha pa madre patria Hulanda. Na 
nos hermana isla Curacao a mir’e na aeropuerto. 
Remarcabel ta cu prome di viaha ela bay na kelder 
di su difunto Tio bay. Por bien ta cu nos prome- 
minister lo tabata tin un presentimiento cu cos lo no 
bay ta caba di un bon forma pa su gobierno, manera 
a sosode cu Saul cu tambe a bay consulta cu morto 
y ela perde su reinado. E gobierno aki nunca a sa di 
hinca Dios den nan gobernacion. Nan a bay contra tur 
principionan di Dios. Ora cu a suavisa e medidanan 
di crisis e prome cos cu nan a hasi ta pone un parada 
di cende mecha y a hiba e pueblo na adoracion di 
baal en vez di a pone un dia di oracion y gradici Dios 
cu a yuda nos te asina leeuw, paso e situacion lo por 
tabata hopi mas pio. Den tempo di crisis enbes di 
bolter e florin y mira tur 2 banda a hinca placa den 
un parada mientras cu tin hopi instancia cu mester di 
placa. 


Asina e gobierno aki a coba su mesun graf door di 
a bay di acuerdo y firma protocolnan, pero ora cu 
mester ehecut’e e ta keda solamente na firmamento 
y no tin progreso. Asina e gobierno aki a firma e 
acuerdo di November 2018 caminda lo mester a 
bin cu un maneho pa baha gasto riba personal di 
gobierno. Un beleidsplan verlaging personeelskosten 
cu a yega Parlamento dia 25 di juli 2021. Despues de 
eleccion cu a tuma lugar dia 25 di juni 2021. 


Gobierno no a bin cu ningun proyecto durante 
nan gobernacion for di dia cu nan a sinta dia 17 di 
November 2017. Un cos si ta sigur despues cu a retira 
300 contractantnan di partido avp nan a hinca nan 
hendenan te cu dia di awe. Un partido cu a campaña 
cu nan lo goberna sin medida y cu nan conoce e 
materia. Campaña ta un cos y goberna ta un otro cos. 


Unda e gobierno aki a pone su man nan a hasi daño. 
Nan plan di gobernacion a bira medida tras di medida 
y retira directornan pa despues paga nan un golden 
handshake. Un gobierno sin vision. Nos por mira cu 
deliberadamente despues di a yega na un acuerdo cu 


Eric Ras (Curpa): 


Pueblo no por cay atrobe pa 


manipulacion y mentira di un gobierno 


cu no ta sigui leynan di Dios 

onforme e Decreto Nacional di dia 13 di juli 
2022, entrante 1 di oktober proximo e lista 


positivo di remedinan cubri pa AZV ta conoce 
cambio. 


Metanan ‘5 wave model’ 


Manera ta conoci, basa riba e decision di 15 
di mei 2020 di Conseho di Ministro di Reino, 
Aruba lo mester tuma e pasonan necesario pa 
logra un reduccion di gastonan di AZV cu 60 
miyon florin pa aña. Pa logra e meta dificil aki, 
OE AZV a diseña e asina yama “5 wave model”, 
cu e meta pa: 


1. Trece cambio den beneficionan cu ta basa 


riba maneho; 


2. Promove eficiencia den sector di cuido; 
3. Trece cambio den e pakete di beneficio di 


e seguro. 


Cambionan lista di remedi 


Den cuadro di e modelo aki a identifica cu e lista 
di remedi cubri pa AZV tin espacio pa reduccion. 
Despues di analisa e lista a propone 3 cambio di 
e lista di remedi: 


1. Un grupo di remedi cu ya no ta wordo 


produci a keda elimina di e lista y no tin 
efecto pa e aseguradonan; 


2. Remedinan cu por wordo cumpra den 


botica sin receta di dokter, manera 
paracetamol y Dika, ta keda saca di e lista 
y e asegurado mes lo tin cu paga esaki; 


3. Cierto remedinan ta keda cubri solamente 


ora e asegurado ta cumpli cu criterianan 
estableci. Asegurado cu malesanan cronico 
ta keda ricibi nan remedi. Solamente si 


AZV ta informa 
Entrante 1 di oktober lo bin 
cambio riba e lista di remedi 


resulta cu no ta cumpli na e criterionan 
estableci, e ora e asegurado lo mester 
paga pa e remedi aki. 


Plan di informacion 


Relaciona cu e cambionan aki, OE AZV a 
diseña un plan intensivo di comunicacion. 
Den e proximo simannan nos dilanti, OE AZV 
lo duna informacion regularmente y detaya 
na su aseguradonan. Ademas, OE AZV lo 
organisa sesionnan special pa e dunadonan di 
cuido, den cual lo informa detayadamente di e 
cambionan. Yegando e fecha di introduccion 
di 1 di oktober, OE AZV lo habri un liñea 
di telefon special pa aseguradonan cu tin 
pregunta. 


Ban reforma pa garantisa 


Cu e cambionan riba e lista positivo di remedi 
cubri pa AZV, un esfuerso ta keda haci pa trece 
reforma den AZV pa asina garantisa cu den 
futuro AZV por keda brinda su aseguradonan 
cuido medico accesibel, di calidad y pagabel. 

WILLEMSTAD - Banco Central awor ta bai pone ordo 
na ACU, despues cu ayera Corte a decreta e Areglo di 
emergencia pa ACU. 


E decreto a tuma luga despues cu e reunion general y 
miembronan no a aproba cu restructuracion di e Coperativa. 
Hues a indica cu ta cla cu mester restructura ACU. Esaki 
ta algo cu e reunion general di e coperativa mes a indica 
anteriormente hues a indica cu ACU banda di ta un 
coperativa, ta tambe un instituccion di credito, di acuerdo 
cu e ‘Landsverordering toezicht bank-en kredietwezen 
(LTBK) y cu consecuentemente e ta cai bou di regla y 
condicionnan di Banco Central. 


E lei aki ta duna Banco Central, den caso di un areglo di 
emergencia, e permit legal, pa enbes di e miembronan, 
tuma desicion. Banco Central ta enfatisa cu interes di e 
26 mil miembronan di e Coperativa ta para central den e 
ehersicio aki. ACU ta representa un interes di 350 mion 
florin riba su balans. Pa basta tempo caba ACU no a logra 


DEN HAAG/WILLEMSTAD – E gobiernonan di Corsou y Sint 
Maarten sin permit di Conseho di Minister di Reino a desvia for dje 
palabracionnan tocante recorte di salario pa ambtenarnan y esnan di 
mesun status. Asina secretario di estado Van Huffelen a informa Tweede 
Kamer. E luna aki Corsou a duna su ambtenarnan un gratificacion di 
1.750 florin gulden y Sint Maarten a paga placa di vakantie. Den tur cos 
caso, a hasi e pagonan sin un conseho positivo di Colegio Financiero 
y sin permit di Conseho di Minister di Reino. Asina van Huffelen ta 
enfatisa. E secretario di estado, no ta menciona con e ta bai reacciona 
riba Corsou y Sint Maarten. Mientrastanto gobierno di Aruba a dicidi 
cu sin cu e tin lus berde di Conseho di Minister di Reino, pa alivia e 
recorte di salario cu 5%. Esei ta tuma luga dia 24 di juli. E hecho cu ta 
negeer Conseho di Minister di Reino, no ta unico preocupacion di Den 
Haag, relaciona cu e tres paisnan. Asina por conclui for di e carta cu a 
bai pa Tweede Kamer. 


Hues a decreta Areglo di emergencia: 
Banco Central ta bai pone ordo na ACU 


Steven Croes kier sa con ta canando cu e 
proceso pa yega na operador pa refineria 


restructura, conforme indicacionnan cu Banco 
Central a duna anterior. Na opinion di corte, esaki 
ta prueba di e hecho di e indicacion serio cu ACU 
no tin su maneho interno na ordo. Consecuencia 
di esaki ta interes di e 26 mil miembronan, por ta 
na peliger. 

WILLEMSTAD – E fin di siman cu a caba 28 
colaborador di Securitas-Impacto a regresa Corsou. 
Durante 6 siman a empeñá e team na Hulanda pa ‘safety 
host’ (guia na evento) na un cantidad grandi di evento 
y concierto. 


Temporada di hopi evento 


Awor cu e verano aki por a organisa evento atrobe, na 
Hulanda e interes a resulta abrumador cu un agenda 
bon yen di evento incluyendo festival y concierto 
grandi, manera North Sea Jazz Festival na Rotterdam 
y conciertonan basta comenta di The Rolling Stones, 
Pinkpop, Red Hot Chilli Peppers, Eagles, Ed Sheeran 
y hopi mas. Como cu, relaciona cu e cantidad grandi di 
evento grandi, tabata resulta difícil pa recluta suficiente 
colaborador na Hulanda, TSC Crowd Management 
Nederland a busca coperacion cu Securitas na Corsou 
pa bin reforsa e team na Hulanda temporalmente. 


Certifica 


Na Corsou Securitas y Impacto a forma un team. 
TSC Crowd Management a tuma riba dje pa duna e 
entrenamento di ‘safety host’, consistiendo di diferente 
elemento manera duna yudansa na empresa, evacuacion 
y coperando cu servicionan di yudansa. Seguidamente 
e team di Corsou a trece loke nan a siña den practica na 
Hulanda durante e 6 simannan y nan tur a certifia. 


Experiencia 


Director Paul de Kloet di Securitas ta wak bek cu gran 
satisfaccion riba e proyecto. “E miembronan di e team 
a actua tremendamente bon. Awor nan ta certifica y nan 
a haña un experiencia formidabel. E embergadura di e 
eventonan ta imprecionante. Pa e 28 coleganan tabata 
fantastico pa a forma parti di e organisacion di TSC 
na e hopi concierto y eventonan cu un promedio di 
riba 50 mil bishitante. Nan a hasi nan trabou di forma 
profecional y disiplina. Nos a haña hopi compliment 
pa esei. Ademas, nos ta gradicido na TSC pa e forma 


Coperacion di Securitas, Impacto y TSC Crowd Management 


Sosten exitoso di safety hosts di 


Corsou na eventonan na Hulanda 


estupendo cu nan a trata e team. Nos sigur ta bai 
usa e experiencianan cu nos a genera na Hulanda pa 
sigui profecionalisa nos trabou na Corsou”. Prome 
cu regreso pa Corsou, Gerard van Duykeren, CEO 
di TSC Crowd Management, a expresa su aprecio: 
“Team Corsou a presta top. Na nomber di TSC mi ta 
hasi un reverencia profundo pa e entusiasmo, espirito 
di trabou, disiplina y positivismo di henter e team di 
Corsou. E tabata absolutamente un balor agrega pa 
por traha cu bosnan. Masha danki.” 

WILLEMSTAD – Cuidadano Amado Rojer 
ayera mainta a presenta y demostra na Parlamento, 
pasobra a exclui cierto ambtenaar of esnan di 
mesun status for di pago di e gratificacion di 1.750. 
Gobierno a informa for di momento cu ela tuma e 
desicion cu no ta paga e gratificacion cu entre otro 
e ambtenaarnan cu ta riba non actief, no ta ricibi e 
pago aki. Segun Amado Rojer, e ta solidario cu e 
amptenarnan vu ayera no a ricibi e gratificacion, 
pero e ta felicita tambe e ambtenarnan cu a ricibi 
e gratificacion. 


E hecho cu e hendenan cu ta riba non actief y 
esnan cu ta traha na companianan cu ta liga cu 
gobierno, no ta ricibi e gratificacion, ta algo cu 
Rojer ta desaproba fuertemente. Den caso cu a 
paga e cen di vakantie tur hende lo a ricibi e, Rojer 


WILLEMSTAD – Recientemente Hunta 
di Supervicion di Curaçao Tourism 
Development Foundation (CTDF) a 
encamina un proceso pa selecciona 
un Counterpart Statutair Directeur pa 
Ofisina di Turismo di Corsou (CTB). 


For di e proceso aki sr. Muryad de Bruin 
a keda selecta como e candidato pa ocupa 
e funcion aki entrante 1 di juli 2022. Sr. 
de Bruin ya ta forma parti di e team di 
CTB y te cu recien tabata ocupa e funcion 


Nombramento Counterpart Statutair Directeur pa CTB 


di 
Regional 
Manager 
Europe. 


Durante e fase transitorio, pa sr. de 
Bruin bin establece bek na Corsou e 
lo keda encarga tambe cu e funcion 
di Regional Manager Europe te na 
momento cu selecciona un candidato 
nobo pa ocupa e funcion aki. Sr. de 
Bruin tin amplio experencia den 
sector di turismo cual sigur lo ta 
di beneficio pa su funcion nobo pa 
asina contribui na cresemento di nos 
industria di turismo. 


Na Parlamento: 
Amado Rojer a protesta pasobra no a 


paga tur ambtenaar gratificacion 


a remarca. ‘’Tur hende cu a entrega, mester a ricibi 
nan gratificacion. ’’ Asina Rojer ta enfatisa. E ta 
bisa mas aleu cu esaki tin haber cu e 12.5 porciento 
cu mester a entrega den temporada di pandemia. 
E entrega aki mester crea posibilidad pa gobierno 
ricibi cen. 


Sector priva 


E trahadonan den sector priva, cu ta bisa cu nan 
no tin nada di haber cu e 12.5 % mester realisa cu 
henter comunidad mester ta uni cu otro. ‘Pasobra 
tempo cu e ambtenarnan a entrega 12.5 % ,tabata 
pa gobierno por hana fondo pa yuda companianan 
priva cu entre otro e areglo di NOW. E areglo aki 
a pone cu cierto companianan por a paga salario 
di nan trahadonan. Rojer ta insisti cu tur hende cu 
entrega, ta merece di ricibi nan gratificacion 

FORTALEZA PA FAMIA. 


Scirbi pa Pastor Marcel Balootje. 


DIOS TA INTERESA DEN NOS BIENESTAR. 


Den Juan capitulo 10:10 ta para scirbi: E ladron ta bini solamente pa horta,pa mata y pa destrui, Ami a bin pa nan 
tin bida pa nan tin e na abundancia. 


Kico ta nifica bida na abundancia?, 


Awel esey ta e beneficionan cu solamente Hesus por duna bo den bo bida, cu placa no por cumpra y cu ningun 
hende no por kita for di bo. 


Kico e beneficionan ey ta? 


Nan ta Amor , goso, paz, pasenshi,cariño,bondad, fieldad, mansedumbre, dominio propio. 


Esaki ta e fruta di Spiritu Santu cu ta yega na tur esnan cu ta kere y biba pa Dios.( Romanonan 8:16). 


Gran beneficio spiritual, cu solamente Dios tin poder pa duna y cu ta wordo demostra pa medio di un curazon cu 
ta testifica e grandesa di Dios, dunando ayudo na tur hende, pa e abundancia di bida den Cristo por alcansa nan 
tambe.(Abundancia ta nifica mas cu suficiente) Pesey Hesus ta bisa cu e ladron ( satanas) ta bin pa horta pa mata 
y pa destrui, pero Hesus por duna nos algo, cu e diabel no por horta for di nos. 


Den e sistema di mundo, hende gusta locual ta lombra, pero serca Dios ta diferente, Dios ta aprecia e curazon, 
cu ta paden caminda ningun hende no por mira, pero ta expresa e amor di Dios pa tur hende por compronde. 


Ora un hende rico, un politico, ta presente na un lugar, tur hende ta bisa e tey pasobra mi a mira su auto, of mi 
a mira su bodyguard, pero caminda e Spirito di Dios ta , cosnan ta diferente, pasobra Su presencia lo yena bo 
curazon cu gozo. Bida na abundancia ta cuminsa ora bo invita Cristo Hesus bin biba den bo curazon, e no por 
wordo cumpra ni tampoco reemplasa pasobra su preis a wordo paga na Calvario. Arepentimento y salbacion ta 
necesario tanto pa bida eterna como pa bida na abundancia. 


Kico ta pasando cu hende ? 


Hende ta slons nan curpa, biba pa biba, no ta cuida salud, hopi ta pensa cu nan curpa ta di nan, y ta lubida cu e 
curpa ta tempel di Dios , nan ta droga , bebe y haci tur sorto di inmoralidad, y sin ripara cu e ladron (satanas) ta 
hortando nan bida for di nan. 


E deseo di Dios ta pa nos por tuma Romanonan Capitulo 12vers 1+2,na serio cual ta bisa: Pesey mi ta roga 
boso rumannan pa medio di e misericordianan di Dios,pa presenta boso curpanan, como un sacrificio bibo 
y santo, aceptabel pa Dios,cual ta boso sirbishi spiritual di adoracion, y no sea conforme na e mundo aki,ma 
sea transforma pa medio di e renobamento di boso mente,pa boso por comproba kico ta e bon, y agradabel, y 
perfecto boluntad di Dios. 


E boluntad di Dios ta pa nos tin bida na abundancia, pasobra esey tin mas balor cu placa, poder, material,pero 
pa nos yega na esey nos mester tin Cristo Hesus na prome lugar den nos bida, pasobra asina nos tin otro cos na 
prome lugar den nos bida , cu ta tuma lugar di Dios, nos ta biba den idolatria. 


Dios ta stima nos tur, corda riba locual Juan 3:16 ta bisa, no lubida Dios ta pordona tur pica Salmo 103:3 pa asina 
hende por pordona nan mes,y no cay den depresion, bibando den bo pasado. 


Y e cos di mas precioso cu por tin ta: Dios no kier pa ningun hende bay perdi.(2 Pedro 3:9) 

Mi ke alabá SEŇOR tur tempo, 


Su alabanza lo no kita fo’I mi boca, Mi alma ta gloria 
den SEŇOR, Laga humildenan bin tende y gosa. 
Canta grandesa di SEŇOR huntu cu mi, ban alabá 
SU Nomber tur huntu! Salmo 34 


Cu dolor na nos curason, nos ta anuncia 
fayecimento di nos ser stima: 


Mario Dennis Croes 
Cariñosamente yama “Danny” 
*26-01-1951 - †19-07-2022 


Laga tur loke ta sperami ta bunita 


Laga tur locual cu mi encontra na caminda ta bunita 
Laga tur locual cu mi laga atras keda bunita i 
Laga esakinan termina den bunitesa. 


Cu inmenso tristesa den nos curason nos ta anuncia cu a bay 
Sosega inesperadamente den brasa di Señor. 


“Señor ta mi wardador, mi no tin falta di nada; 
den cunucu di yerba berde E ta pone’mi sosega. 
E ta hiba’mi na awa trankil, pa’mi bolbe haña 
forsa.” Salmo 23 


Cu inmenso dolor y tristeza den nos curason pero agradecido pa 
tur locual e la significa pa nos, 
nos ta anuncia cu a bay drumi pa semper den brasa di Señor nos 
yiu, ruman, omo, subrino y amigo stima: 


Martin Reimiro Briesen 
*05-11-1959 - †15-06-2022 


Sra. Antonia Gordiana Dirksz-Greaux 
Cariñosamente yama: Chichi,Antonia of Dudu. 


*10-05-1952 - † 16-07-2022 

Den nomber di famia nos ta gradici tur hende 


cu a duna nan atencion durante e dianan 


dificil cu entierro di nos difunto stima: 


Petra Isidora Thodé-Rasmijn 
miho conoci como “ Dora “ 
*19-05-1949 – †08-07-2022 


Nos kier a gradici na tur esnan cu a manda 


nan condolencia via telefoon,whatsapp, 


facebook of otro medionan social. 


Tambe na Aurora Funeral Home pa nan 


bon servicio. 


Alaves nos ta informa cu lo tin 3 santo 


sacrificio di misa na Parokia Inmaculada 


Concepcion na Santa Cruz, 


pa descanso di alma di nos difunto 


stima: 


Diahueps 21 July 2022, 
Diasabra 23 July 2022 y 


Diamars 26 July 2022 
tur ta pa 7 or anochi 


na Parokia Inmaculada Concepcion. 


Despues di ultimo misa lo tin un rosario 


na cas adres Cas Ariba 51 A. 


Lagrima y flornan por seca, su recuerdonan y tur loke el a haci 
y significa pa nos, cu lo keda graba pa semper den nos mente y 


curason. “Cerca Dios mi alma ta na paz, ta di DJ’E mi salbacion ta 


bin” Salmo 62:1 


Cu dolor na nos curason, nos ta participa fayecimento 


inesperadamente 
di nos ser stima: 


Sra.vda. Matilda Angela-Erasmus 


Cariñosamente yama “Tila” 
*29-08-1940 - †20-07-2022 


PA LESA FULL OBITUARIOS, WAK WWW.AWEMAINTA.COM/OBITUARIOS 


Drenta su portanan cu gradicimento, drenta 
su tempel cu cantica di alabansa, glorific’e, 
bendiciona su Nomber., Salmo 100:4 


Cu tristeza den nos curazon, pero gradicido pa 
su bida. Nos ta anuncia fayecimento di: 


Antonio Silverio Croes 


*17 Januari 1948 - †19 July 2022 


Mihor conoci como Silvio 


Laga tur loke ta spera mi ta bunita 


Laga tur locual cu mi encontra na caminda ta bunita 
Laga tur locual mi laga atras ta bunita y 
Laga esakinan termina den buniteza 
Cu inmenso tristeza den nos curason nos ta anuncia 
fayecimento di: 


Minguel Croes 


*29-09-1940 - †17-07-2022 


She did it her way…. 


Ze was krachtig, vrijgevig, eigenwijs, 
liefdevol en vooral hield ze van de 
natuur. 


Theresia Mathilda Theodora Maria 
Küppers 


Laga tur loke ta spera mi ta bunita 


Laga tur locual cu mi encontra na caminda ta bunita 
Laga tur locual mi laga atras ta bunita y 
Laga esakinan termina den buniteza 
Cu inmenso tristeza den nos curason nos ta anuncia 
fayecimento di: 


Girigorio Fernando Kock 
*12-03-1940 - †19-07-2022 


. 


